text: Det er svært at være nyuddannet
  21 oktober 2015 kl. 16.57
  Nyuddannede får tit et chok, når de begynder at arbejde. Derfor fik nyuddannede onsdag et lynkursus i, hvordan man håndterer arbejdsmarkedet.  
  Sidste år fik 36.000 et eksamensbevis i Region Syddanmark.
  Men det første møde med arbejdsmarkedet kan være hårdt. Så derfor var de nyuddannede i dag inviteret til et lynkursus i at agere på arbejdsmarkedet på Innovationsfabrikken i Kolding.
  Her fik de bl.a. at vide af Nis Kjær, der er konsulent i Videncenter for Arbejdsmiljø, at det er vigtigt for en nyuddannet og nyansat, at man ikke bare skal vise, hvad man kan - det er også vigtigt, man lytter og spørger, hvis man er det mindste i tvivl om noget.
  
  